આમ તો બંને એક જ ગામના રહેવાસી. અને નાનપણના મિત્ર પણ ખરા ! પણ સમય વિતતા અંબરને એમ.બી.એ.ના અભ્યાસ અર્થે બહાર જવું પડ્યું હતું. અહી બીજી તરફ ધરા જેવી ભણેલી અને સંસ્કારી છોકરી માટે માંગા આવવા લાગ્યા. અને ધરા ફક્ત ભણેલી એટલું જ નહી. દેખાવમા પણ રૂપ રૂપનો અંબાર ! ગોરો ઉજળો વાન, ભરાવદાર કાયા, મીનાક્ષી નેણ, અને ચેહરા પર એક ગજબ તેજ ! વાત કરે તો જાણે કોયલ ટહુકે એવો મીઠો એનો સ્વર ! લાંબો કાળો ચોટલો, અને સાડી એ એનો પહેરવેશ !